ציון 
מַעְלָה מַעְלָה בְּמַעֲלֵה הָעַקְרַבִּים; עָקוּץ, שָׁבוּר מִדַּם עַצְמִי; וּמִדַּם הַנְּדוּדִים; וְאֵיךְ זֶה שֶׁבָּאתִי אֵלַיִךְ; וַעֲדַיִן אֲנִי לֹא אִתָּךְ; וְכָל חֲלוֹמִי אוֹדוֹתַיִיךְ; כְּשֶׁהִגַּעְתִּי פִּתְאוֹם כֹּה דָּעַךְ; הִגַּעְתִּי עַד שְׂפַת חוֹמוֹתַיִךְ; וְלֹא גָּאַלְתִּי אֶת לִבֵּךְ; הַאִם אַתְּ עוֹד מַאֲמִינָה לִי; כְּשֶׁאֲנִי שָׁר לָךְ; שֶׁלֹּא אֶשְׁכָּחֵךְ; צִיּוֹן... ; מָה אוּכַל לַעֲשׂוֹת בִּשְׁבִילֵךְ ; שֶׁתִּפְתְּחִי בְּפָנַי שְׁעָרַיִךְ; שֶׁאוּכַל לְרַקֵּד עַל גּוּפֵךְ ; לִצְלִילֵי הַלְּוִיִּים בְּכֵלַיִךְ; מָה אוּכַל לַעֲשׂוֹת בִּשְׁבִילֵךְ ; שֶׁתַּחְזִירִי לִי אֶת אֵמוּנֵךְ; שֶׁיַּכִּירוּ וְיֵדְעוּ כָּל הָעוֹלָם ; אֶת הָאוֹר הַמֻּפְלָא שֶׁנֶּעֱלַם ; מַעְלָה מַעְלָה בְּקִדּוּשׁ שִׁבְרֵי פְּרָטִים; בָּנִיתִי בית ואִרְגּוּן לְמַלֵּא בַּקִּיר חוֹרִים; וְכַמָּה שֶׁדִּבַּרְתִּי עָלַיִךְ מְגַמָּה לֹא הָיְתָה לִי בָּךְ ; זִכָּרוֹן מִיְּמֵי כְּלוּלוֹתַיִךְ מִסֵּדֶר יוֹמִי כְּבָר נִשְׁכַּח; וְאַתְּ מוּל עֵינַי מְחֻלֶּלֶת; הֶחְרַשְׁתִּי אֶת צַעֲקָתֵךְ; נִשְׁאַבְתִּי לְגִישָׁה מְפֻתֶּלֶת ; שֶׁהֶאֱפִילָה מֵעֵינַי אֶת דְּמוּתֵךְ; צִיּוֹן... ; מָה אוּכַל לַעֲשׂוֹת בִּשְׁבִילֵךְ ; שֶׁתִּפְתְּחִי בְּפָנַי שְׁעָרַיִךְ; שֶׁאוּכַל לְרַקֵּד עַל גּוּפֵךְ ; לִצְלִילֵי הַלְּוִיִּים בְּכֵלַיִךְ; מָה אוּכַל לַעֲשׂוֹת בִּשְׁבִילֵךְ ; שֶׁתַּחְזִירִי לִי אֶת אֵמוּנֵךְ; שֶׁיַּכִּירוּ וְיֵדְעוּ כָּל הָעוֹלָם ; אֶת הָאוֹר הַמֻּפְלָא שֶׁלָּךְ שֶׁנֶּעֱלַם ; הִתְרַגַּלְתִּי לִבְכּוֹת; הִתְרַגַּלְתִּי לְחַכּוֹת; הִתְרַגַּלְתִּי לַעֲשׂוֹת עַד החוֹמוֹת; הַהִגָּיוֹן הָפַךְ לְשִׁגָּעוֹן ; וְהֶעָווֹן הָפַךְ לְחָזוֹן; 